پرمجیت سنگھ سدھو

پرمجیت سنگھ سدھو پیشہ ورانہ طور پر پَمّی بھائی کے نام سے جانے جاتے ہیں، پٹیالہ سے تعلق رکھنے والے ایک بھارتی گلوکار، نغمہ نگار اور بھنگڑا ڈانسر ہیں ۔ انھیں پنجابی موسیقی کی دنیا کی سب سے قابل ذکر شخصیات میں سے ایک سمجھا جاتا ہے جو پنجاب کے روایتی لوک رقص میں مہارت رکھتے ہیں بھنگڑا۔1987 سے، انھوں نے "اشکے" گانے سے مقبولیت حاصل کی۔انھوں نے 12 البمز ریکارڈ کیے ہیں  اور اپنے بینڈ کے ساتھ بین الاقوامی سطح پر پرفارم کیا ہے۔  انھیں 4 اکتوبر 2016ء کو صدر پرناب مکھرجی نے نئی دہلی کے راشٹرپتی بھون میں پنجابی لوک موسیقی کی دنیا میں ان کی شراکت کے لیے سنگیت ناٹک اکادمی ایوارڈ دیا تھا۔

 ابتدائی زندگی 
وہ پنجاب کے سنگرور ضلع کے جکھیپال میں سردار پرتاپ سنگھ باغی کے ہاں پیدا ہوئے۔ بچپن سے ہی ان کا رجحان پنجاب کے لوک رقص بھنگڑا کی طرف تھا اور وہ اسکول کے مختلف پروگراموں میں حصہ لیتے تھے۔ بعد ازاں اپنے کالج کے دنوں میں انھوں نے انٹر یونیورسٹی فنکشنز میں بھی حصہ لیا اپنی  ایم اے  کی تعلیم کے دوران میں انھوں نے شوقیہ انداز میں گانا شروع کر دیا۔ 1982 میں انھوں نے اپنا پہلا گانا نچدی جوانی ریکارڈ کیا۔ آنے والے سالوں میں، وہ بھنگڑا ڈانسر اور لوک گلوکار کے طور پر پرفارم کرنے کے لیے 20 ممالک میں گئے۔ 1984 میں وہ تھیٹر اداکاروں میں بھی شامل رہے اور فارغ وقت میں کامیڈی فنکار کے طور پر رام لِیلا کے اسٹیجز پر پرفارم کیا۔

 میوزک کیریئر 
انھوں نے اپنی پہلی آڈیو کیسٹ 1987 میں آنجہانی نریندر بیبا کے ساتھ ریکارڈ کی۔ پھر انھوں نے ٹی وی اور ریڈیو کی معروف آرٹسٹ سریندر کور کے ساتھ آڈیو کیسٹ ریکارڈ کی۔ ان کا ایک گانا جگجیت سنگھ نے 1991 میں ریلیز ہونے والی اپنی آڈیو کیسٹ میں ریکارڈ کیا تھا۔ ان کے دو گانے میوزک ٹو ڈے نے ریکارڈ کیے۔ انھوں نے سریندر بچن، چرنجیت آہوجا، کلجیت سنگھ، پنڈت جوالا پرشاد اور وید سیٹھی جیسے میوزک ڈائریکٹرز کے ساتھ  بھی کام کیا۔ تاہم ان کے لیے اصل تبدیلی میوزک ڈائریکٹر کلجیت سنگھ کے ساتھ "جی نے جان نہیں کرتا" اور "رنگلی دنیا ٹون" کی ریلیز سے آئی، ان کا البم نچ پونی دھمال 2005 میں ریلیز ہوا اس کے بعد 2009 میں امان ہیر نے پنجابن کو پروڈیوس کیا۔ البم پنجابیاں دی بَلّے بَلّے کے ٹائٹل گانے میں ایک ویڈیو پیش کی گئی جو پنجاب میں فلمائی گئی۔

 حوالہ جات 

زمرہ:پنجابی گلوکار
زمرہ:بھارتی مرد لوک گلوکار
زمرہ:پنجابی زبان کے گلوکار
زمرہ:بقید حیات شخصیات
زمرہ:بھارتی رقاص